**Zmluva o dobrovoľníckej činnosti**

**uzatvorená v zmysle § 6 zákona č. 406/2011 Z. z. o dobrovoľníctve a o zmene a doplnení niektorých zákonov**

**medzi**:

**Objednávateľ:** **Obec KoČÍN – lANČÁR**

Sídlo Kočín 4

Zastúpený: Ing. Štefan Lányi, *starosta obce*

Bankové spojenie: Prima banka SLOVENSKO

IBAN: SK88 5600 0000 0052 2826 3002

IČO: 00312657

DIČ: 2020530897

Tel.: 033/7787 122

E-mail: starosta@kocinlancar.sk

(ďalej len „organizácia“ )

**Dobrovoľník/čka**:

Meno a priezvisko: Anna Ujlacká

Trvalé bydlisko:

Dátum narodenia:

Číslo účtu:

(ďalej len „dobrovoľník/čka“)

**I.**

**Predmet zmluvy**

1. Organizácia je orgánom verejnej správy, ktorý sa podieľa v súlade z uznesením vlády SR č. 160/2021 na príprave a uskutočnení Celoplošného testovania na ochorenie COVID-19 v obci Kočín - Lančár dňa 20.03.2021 (ďalej aj ako „projekt“).
2. Táto zmluva upravuje vzájomné vzťahy medzi organizáciou a dobrovoľníkom/čkou pri vykonávaní dobrovoľníckej činnosti pre organizáciu v súvislosti s realizáciou projektu ako aj povinnosti a záväzky oboch zmluvných strán.
3. Dobrovoľník/čka sa na základe tejto zmluvy zaväzuje vykonávať pre organizáciu dobrovoľnícku činnosť, obsahom ktorej je: vykonávanie administratívnych prác spojených s registráciou osôb zúčastňujúcich sa na Celoplošnom testovaní na ochorenie COVID-19 v obci Kočín - Lančár v určenom testovacom mieste.
4. Miestom výkonu dobrovoľníckej činnosti je obec Kočín-Lančár, KD Kočín.
5. Dobrovoľník/čka sa zaväzuje vykonávať dobrovoľnícku činnosť 20.03.2021 od 09:00 hod. do 12:00 hod.

**II.**

**Povinnosti organizácie**

1. Organizácia je povinná vytvoriť dobrovoľníkovi/čke optimálne podmienky pre výkon dobrovoľníckej činnosti.
2. Organizáciaje povinná, ak sa inak nedohodlo, poskytnúť dobrovoľníkovi/čke primerané prostriedky nevyhnutné na splnenie dohodnutej úlohy.
3. Organizácia sa zaväzuje poskytnúť dobrovoľníkovi/čke pri vykonávaní jeho práce podporu formou vyškolenia, supervízie a konzultácií pri riešení vzniknutých problémov.
4. Organizácia poskytuje Dobrovoľníkovi/čke za vykonávanie dobrovoľníckej činnosti materiálne zabezpečenie, a to:
5. príspevok na úhradu cestovných náhrad spojených s cestou na miesto výkonu dobrovoľníckej činnosti, príspevok na úhradu nevyhnutných výdavkov na miesto vykonávania dobrovoľníckej činnosti vo výške **80,00** € (slovom: Osemdesiať eur) za každý deň riadneho vykonávania dobrovoľníckej činnosti podľa tejto zmluvy.
6. Organizácia sa zaväzuje poskytnúť dobrovoľníkovi/čke plnenie podľa čl. II. ods. 4 tejto zmluvy najneskôr do 60 kalendárnych dní od riadneho vykonania dobrovoľníckej činnosti na účet dobrovoľníka za predpokladu, že organizácií bude predložený pracovný výkaz o riadne vykonanej dobrovoľníckej činnosti za všetky testovacie dni schválený povereným zamestnancom organizácie.
7. Ochranné prostriedky potrebné na výkon dobrovoľníckej činnosti a dezinfekciu zabezpečí dobrovoľníkovi/čke Ministerstvo obrany Slovenskej republiky a samospráva.

**III.**

**Povinnosti dobrovoľníka**

1. Dobrovoľník/čka je povinný/á vykonávať dobrovoľnícku činnosť podľa svojich schopností a znalostí.
2. Dobrovoľník/čka je povinný/á pri výkone dobrovoľníckej činnosti dodržiavať interné predpisy organizácie.
3. Dobrovoľník/čka vykonáva dobrovoľnícku činnosť podľa pokynov povereného zamestnanca – veliteľa odberového miesta.
4. Dobrovoľník/čka je povinný/á zachovávať mlčanlivosť o skutočnostiach, ktoré sa dozvedel/a pri výkone dobrovoľníckej činnosti.
5. Dobrovoľník/čka je povinný za účelom zistenia zdravotnej spôsobilosti k vykonávaniu dobrovoľníckej činnosti v deň pred začatím testovania absolvovať bezplatný test na ochorenie COVID-19.

**IV**.

**Doba trvania zmluvy**

1. Zmluva o dobrovoľníckej činnosti sa uzatvára na dobu určitú.

2. Dobrovoľník/čka bude vykonávať dobrovoľnícku činnosť **v sobotu 20.03.2021 v čase od 09:00 hod. do 12:00 hod.**

**V.**

**Záverečné ustanovenia**

1. Právne pomery zúčastnených strán bližšie nešpecifikované v tejto zmluve sa riadia príslušnými ustanoveniami zákona č. 406/2011 Z. z. o dobrovoľníctve a ostatných všeobecne záväzných právnych predpisov.
2. Zmeny a doplnky zmluvy možno vykonať písomným dodatkom len na základe vzájomnej dohody účastníkov.
3. Zmluva je vyhotovená v 2 exemplároch, z ktorých 1 obdrží organizácia a 1 dobrovoľník.
4. Zmluva nadobúda účinnosť dňom podpisu štatutárneho zástupcu organizácie a dobrovoľníka/čky.
5. Ktorákoľvek zo zmluvných strán môže zmluvu zrušiť písomnou výpoveďou alebo dohodou obidvoch zmluvných strán.

V Kočíne, dňa 19.03.2021

................................................. .................................................

Ing. Štefan Lányi Anna Ujlacká

starosta obce dobrovoľník/čka